ดักเก็บ! 5 หุ้นรับเหมาตัวท็อป-ก่อนวิ่งยาวลุยประมูลงานรัฐปีนี้-ปีหน้ากว่า 3 แสนลบ.
ดักเก็บ! 5 หุ้นรับเหมาตัวท็อป-ก่อนวิ่งยาว ลุยประมูลงานรัฐปีนี้-ปีหน้ากว่า 3 แสนลบ.
20 ต.ค. 2559

“ข่าวหุ้นธุรกิจออนไลน์” ทำการรวบรวมข้อมูลหุ้นกลุ่มรับเหมาก่อสร้างมานำเสนอ เนื่องจากโดยในช่วงปลายปีนี้-ต้นปีหน้าคาดจะมีการประกาศผู้ชนะประมูลโครงการขนาดใหญ่หลายโครงการมูลค่ารวมกว่า 3 แสนล้านบาท ได้แก่ โครงรถไฟฟ้า 3 สาย (ส้ม, ชมพู,เหลือง) และรถไฟรางคู่ 4 เส้นทาง (ประจวบ-ชุมพร, มาบกะเบา-จิระ, นครปฐม-หัวหิน, ลพบุรี-ปากน้ำโพ)
สำหรับการยื่นซองประมูลสายสีส้มคือ 31 ต.ค.59 และคาดว่าจะประกาศผู้ชนะได้คือประมาณ ม.ค.60 ส่วนสายสีเหลืองและชมพูจะมีการยื่นซองประมูลคือ 7 พ.ย.59 และคาดว่าจะประกาศผู้ชนะได้คือประมาณก.พ.60
ส่วนงานประมูลที่ใกล้เข้ามาและจะประกาศผู้ชนะไตรมาส 4/59 หรือปลายปี 59 คือ งานรถไฟทางคู่ (dual-track railway) มูลค่างานมากถึง 89 พันล้านบาท นับได้ว่าจะเป็นแรงกระตุ้นความน่าสนใจหลักทรัพย์กลุ่มรับเหมาก่อสร้างได้
แน่นอนประเด็นดังกล่าวเป็นแรงหนุนที่สำคัญสำหรับหุ้นในกลุ่มรับเหมาก่อสร้างกลับมาน่าสนใจอีกครั้ง ที่สำคัญราคาหุ้นที่อ่อนตัวลงแรงก่อนหน้านี้น่าจะเป็นมีอัพไซด์สูงให้นักลงทุนได้เก็บก่อนที่จะถึงช่วงดังกล่าว และไม่พลาดการเข้าลงทุนนั่นเอง
โดยหุ้นที่โบรกแนะให้หุ้น CK,STEC,UNIQ,SEAFCO และ PYLON เป็น Top Picks ของกลุ่ม ซึ่งหุ้นดังกล่าวมีอัพไซด์สูงตามตางรางประกอบดังนี้
 
 
บล.เออีซี ระบุในบทวิเคราะห์ว่า กลุ่มรับเหมาก่อสร้าง (Overweight): การประมูลงานภาครัฐฯยังเดินหน้าตามแผน โดยช่วงปลายปีนี้-ต้นปีหน้าคาดจะมีการประกาศผู้ชนะประมูลโครงการขนาดใหญ่หลายโครงการมูลค่ารวมกว่า 3 แสนล้านบาท ได้แก่ โครงรถไฟฟ้า 3 สาย (ส้ม, ชมพู,  เหลือง) และรถไฟรางคู่ 4 เส้นทาง (ประจวบ-ชุมพร, มาบกะเบา-จิระ, นครปฐม-หัวหิน, ลพบุรี-ปากน้ำโพ) มองเป็นปัจจัยบวกต่อการเข้าลงทุนในกลุ่มผู้รับเหมาก่อสร้างรายใหญ่และ Subcontractor โดยเลือก CK, STEC, UNIQ, SEAFCO และ PYLON เป็น Top Picks
 
บล.ดีบีเอส วิคเคอร์ส (ประเทศไทย) คาดว่ายังไม่มีงานก่อสร้างสาธารณูปโภคขนาดใหญ่ที่จะช้าออกไปจากกำหนดการเดิม หลังการเสด็จสววรคตของพระบาทสมเด็จพระปรมินทรมหาภูมิพลอดุลยเดช เมื่อวันพฤหัสบดีที่ 13 ต.ค.ที่ผ่านมา แต่นายกรัฐมนตรีก็ยังคงยืนยันเดินตามแผนโรดแม็พ ทั้งการเลือกตั้งในปีหน้า และการเปิดประมูลงานสาธารณูปโภคขนาดใหญ่ ซึ่งก็ถือว่าเป็นไปตามที่คาด
สำหรับการประมูลรถไฟฟ้านั้น สำหรับการยื่นซองประมูลสายสีส้มคือ 31 ต.ค.59 และคาดว่าจะประกาศผู้ชนะได้คือประมาณ ม.ค.60 ส่วนสายสีเหลืองและชมพูจะมีการยื่นซองประมูลคือ 7 พ.ย.59 และคาดว่าจะประกาศผู้ชนะได้คือประมาณ ก.พ.60
ส่วนงานประมูลที่ใกล้เข้ามาและจะประกาศผู้ชนะไตรมาส 4/59 หรือปลายปี 59 คือ งานรถไฟทางคู่ (dual-track railway) มูลค่างานมากถึง 89 พันล้านบาท นับได้ว่าจะเป็นแรงกระตุ้นความน่าสนใจหลักทรัพย์กลุ่มรับเหมาก่อสร้างได้ แบ่งเป็น 4 เส้นทางคือ 1) ประจวบฯ-ชุมพร 2) มาบกะเบา-ถนนจิระ 3) นครปฐม-หัวหิน และ 4) ลพบุรี-ปากน้ำโพ
หุ้นที่คัดสรรและแนะนำเป็น Top Pick ของกลุ่มคือ CK ราคาพื้นฐาน 40.00 บาท เพราะมีประวัติการทำงานให้ MRT เป็นอย่างดี โดยเฉพาะงานรถไฟฟ้าใต้ดินอีกทั้งรถไฟฟ้าสายสีส้มจะต้องเน้นงานด้านนี้
ขณะที่บริษัทย่อยก็มีส่วนสนับสนุนให้บริษัทแม่ได้เป็นอย่างดีในเรื่องการได้งานก่อสร้างเพิ่ม คือ BEM ที่ทำได้ทั้งการบริหารงานทางด่วน และรถไฟฟ้า รวมทั้ง CKP ที่เกี่ยวข้องกับงานเขื่อนผลิตกระแสไฟฟ้าที่ประเทศลาว
ส่วนผู้รับเหมาใหญ่อีกหนึ่งรายคือ STEC แนะนำ ถือ ราคาพื้นฐาน 26.00 บาท ข้อดีคือ เป็นหนึ่งในผู้รับเหมาก่อสร้างขนาดใหญ่ของไทย มีโอกาสเช่นกันที่จะได้งานเมกะโปรเจ็กต์ และมีความได้เปรียบในเรื่องฐานะการเงินที่เป็นเงินสดสุทธิ อย่างไรก็ตามราคาหุ้นปัจจุบันมีส่วนเพิ่มจากราคาพื้นฐานไม่มากนักจึงแนะนำเพียง ถือ
 
บล.โนมูระ พัฒนสิน ระบุในบทวิเคราะห์ว่า การกำหนดยื่นซองรถไฟฟ้าสายสีส้ม 31 ต.ค. ราคาวงเงินก่อสร้างราว 76,240 ล้านบาท และโครงการรถไฟทางคู่ช่วงมาบกะเบา-จิระ มูลค่าราว 29,855 ล้านบาท มีแนวโน้มจะประกาศ TOR ภายในเดือน ต.ค. 16 เพิ่ม Sentiment บวกต่อกลุ่มรับเหมาก่อสร้าง(CK)
 
บล.ธนชาต การลงทุนภาครัฐฯ ยังเป็นปัจจัยหนุนการเติบโตเศรษฐกิจปีหน้า”ซื้อ” CK: การลงทุนโครงสร้างพื้นฐาน ยังเป็นปัจจัยหลักที่หนุนการขยายตัวเศรษฐกิจในปี 59-60 และคาดว่ารัฐบาลจะเร่งลงทุนต่อเนื่องในช่วงปลายปีนี้-ปีหน้าไม่ว่าจะเป็น
1) โครงการรถไฟฟ้าสายสีส้ม ชมพู และเหลืองที่จะยื่นซองประมูลภายในสิ้นปีนี้
2) รถไฟรางคู่ 3 เส้นทาง ประกาศ TOR มูลค่ารวม 7.5 หมื่นล้านบาท แนะนำ “ซื้อ” CK (พื้นฐาน 38 บาท และแนวต้านระยะสั้นที่ 30.0 บาท) และ SEAFCO เป็น Top Picks ในกลุ่มรับเหมาฯ โดยเฉพาะ CK ที่ได้ประโยชน์มากที่สุดในรอบการลงทุนโครงสร้างพื้นฐาน เนื่องจากได้รับผลดีจากรายได้การก่อสร้าง และยังได้รับกระแสเงินสดระยะยาวจากการบริหารงานต่อเนื่องในระยะยาว ผ่านบริษัทลูกอย่าง BEM ที่มีโอกาสเข้าไปบริหารรถไฟฟ้าสายต่างๆ ในอนาคต 
 
บล.เคจีไอ (ประเทศไทย) ระบุในบทวิเคราะห์ว่า กลุ่มรับเหมาฯ (ตัวใหญ่ CK*, STEC* / ตัวเล็ก SEAFCO, PYLON): ฝ่ายวิจัยฯประเมินการทยอยเปิดประมูลโครงการรถไฟฟ้า 2 สาย รถไฟฟ้าสีเหลือง+ชมพู) และรถไฟทางคู่ (มาบกะเบา-จิระ + ประจวบฯ-ชุมพร) ในเดือน พ.ย. – ธ.ค. นี้ จะเป็น Catalyst บวกต่อหุ้นกลุ่มรับเหมาฯในช่วง 1 – 2 เดือนนี้
ฝ่ายวิจัยฯเลือก CK* เป็นหุ้นเด่นสำหรับหุ้นรับเหมาตัวใหญ่ที่เข้าประมูลโดยตรง และในเชิงกลยุทธ์เลือก SEAFCO เป็นหุ้นเด่นสำหรับหุ้นรับเหมาตัวเล็กที่จะรับงานเสาเข็มต่อจากผู้ชนะการประมูล เลือก CK*  (เป้าพื้นฐาน 39.5 บาท) เป็นหุ้นเด่น และในเชิงกลยุทธ์เลือก SEAFCO  (เป้า Consensus 13.7 บาท)